b'\n_START_ARTICLE_\nMa\xc4\x8dva\n_START_SECTION_\nZgodovina\n_START_PARAGRAPH_\nMa\xc4\x8dva je bila naseljena \xc5\xbee v kameni dobi. V 1. stoletju pr. n. \xc5\xa1t. so pokrajino zasedli Rimljani in potisnili Skordiske ne severno obalo Save. V rimskem obdobju je bile del provinc Mezije in Panonije._NEWLINE_Rimska oblast je trajala do 5. stoletja, ko so za\xc4\x8deli v pokrajino vdirati Sarmati, Huni, Goti, Gepidi, Langobardi in Avari. V 6. stoletju so se v pokrajini, ki je takrat spadala v Bizantinsko cesarstvo, naselila slovanska plemena. Kasneje je spadala tudi v Frankovsko in Bolgarsko cesarstvo. V 9.-10. stoletju so ju\xc5\xbeni deli Ma\xc4\x8dve postali del Srbije. V 11. stoletju sta bila Ma\xc4\x8dva in Srem del bizantinske Sremske teme (Sirmium)._NEWLINE_V 13. stoletju so bili severni deli Ma\xc4\x8dve vklju\xc4\x8deni v Ogrsko kraljestvo, ki je leta 1247 ustanovilo Ma\xc4\x8dvansko banovino. Ime je dobila po mestu Ma\xc4\x8dva, ki ga \xc5\xa1e niso odkrili. Domneva se, da je stalo nekaj kilometrov severno od sodobnega \xc5\xa0abca. _NEWLINE_V ogrskem obdobju je v Ma\xc4\x8dvi vladalo nekaj pomembnih banov. Ogrski kralj B\xc3\xa9la IV. je dal Ma\xc4\x8dvo pobeglemu ruskemu knezu Rastislavu Mstislavi\xc4\x8du. V 13. stoletju je v Ma\xc4\x8dvi, Usori in Soliju vladal B\xc3\xa9la Ma\xc4\x8dvanski, vnuk B\xc3\xa9le IV._NEWLINE_Od leta 1282 do 1316 je bila Ma\xc4\x8dva del Sremskega kraljestva, v katerem sta vladala Nemanji\xc4\x87a \xc5\xa0tefan Dragutin in njegov sin \xc5\xa0tefan Vladislav II. Glavno mesto kraljestva je bil Debrc (med Beogradom in \xc5\xa0abcem) in zatem Beograd. V tem obdobju se omenja tudi lokalni mogotec Ugrin \xc4\x8cak, ki je vladal v Gornjem Sremu in Slavoniji. _NEWLINE_\xc5\xa0tefan Dragutin je v delu svojega kraljestva vladal kot ogrski vazal, v drugem delu pa srbski vazal. Po propadu centralne ogrske oblasti sta \xc5\xa0tefan Dragutin in Ugrin \xc4\x8cak postala neodvisna vladarja.  Dragutina je po njegovi smrti leta 1316 nasledil sin Vladislav II. (vladal 1316-1325), katerega je leta 1324 porazil novi srbski kralj \xc5\xa0tefan De\xc4\x8danski. Ma\xc4\x8dva je postala predmet spora med ogrskim in srbskim kraljestvom._NEWLINE_V 14. stoletju so bani iz dru\xc5\xbeine Gorjanski (Pavel, Nikolaj I. in njegov sin Nikolaj II.), ki so bili pod suverenostjo Ogrske, raz\xc5\xa1irili svojo oblast v Bosno  in Srem. Nikolaj II. je postal je postal ban Slavonije in Hrva\xc5\xa1ke, ki sta takrat spadali v Ogrsko kraljestvo. Ma\xc4\x8dva je kasneje postala del Srbskega cesarstva in leta 1381  del Moravske Srbije._NEWLINE_V 15. stoletju je bila del srbskega despotata in od leta 1459 del Osmanskega cesarstva. Pod tur\xc5\xa1ko oblastjo je bila do leta 1718, ko so jo zasedli Habsbur\xc5\xbeani. Leta 1739 je spet postala del Osmanskega cesarstva kot del Smederevskega sand\xc5\xbeaka. Leta 1788 je imela "Ma\xc4\x8dvanska kne\xc5\xbeevina" 25 vasi in 845 hi\xc5\xa1. Lokalni guverner ("oberknez") je bil Uro\xc5\xa1 Drmanovi\xc4\x87. V letih 1804 do 1815 je postala del Srbije, leta 1814 pa del Kne\xc5\xbeevine Srbije._NEWLINE_Med prvo svetovno vojno je avstroogrska vojske v Ma\xc4\x8dvi in Podrinju  izvr\xc5\xa1ils vojne zlo\xc4\x8dine nad srbskim civilnim prebivalstvom. Po vojni je Ma\xc4\x8dva postala del Kraljevine Srbov, Hrvatov in Slovencev. Od leta 1918 do 1922 je bila pokrajina znana kot Podrinski okraj in od leta 1922 do 1929 kot Podrinska oblast. Leta 1929 je postala del Drinske banovine. Med drugo svetovno vojno je bila del Nedi\xc4\x87eve Srbije in od leta 1945 del Socialisti\xc4\x8dne republike Srbije.'